Gnocchi met spinasie en boerewors — Whale Coast FM
Gnocchi met spinasie en boerewors Info
Gnocchi met spinasie en boerewors Die resep is maklik en vinnig. Jy kan die gereg binne 15 minute voorsit.
• 500 g gnocchi • 300 g dun boerewors • 40 ml olyfolie • 1 knoffelhuisie, fyngekap • 125 ml tamatiepuree • 100 g baba-spinasieblare • sout en varsgemaalde swartpeper • 100 g parmesaankaas, fyngerasper
Bring ’n kastrol met water tot kookpunt. Kook gnocchi volgens aanwysings op pak en dreineer. Hou eenkant. Sny wors in stukke van sowat 3 cm. Verhit olyfolie in ’n pan en voeg wors by. Braai wors tot gaar en voeg knoffel en tamatiepuree by. Braai nog sowat 5 minute. Voeg spinasieblare by en braai tot spinasie net verlep is. Geur met sout en peper. Voeg gnocchi by en meng versigtig deur. Sit dadelik voor met parmesaankaas.